વિદ્યા બાલન સ્ટારર કહાની 2 ને દર્શકોનો મિશ્ર પ્રતિભાવ મળી રહ્યો છે પરંતુ બોક્સ ઓફિસ પર તેની શરુઆત ઘણી ફીકી છે . જો સૂત્રોની માનીએ તો ફિલ્મને પહેલા શો માં 15 થી 20 % દર્શકો મળ્યા . ત્યારબાદ સાંજના શો માં થોડી સંખ્યા વધી . જો આ દ્રષ્ટિએ જોઇએ તો ફિલ્મે બોક્સ ઓફિસ પર 6 થી 7 કરોડની ઓપનિંગ કરી હોઇ શકે કે જે એવરેજ છે પરંતુ એટલી પણ ખરાબ ન કહી શકાય . જો કે માનવામાં આવી રહ્યુ હતુ કે ફિલ્મ 25 % થી શરુઆત કરશે . પરંતુ આવુ બન્યુ નહિ . માટે આ રીતે જોઇએ તો ફિલ્મનું પ્રદર્શન નિરાશાજનક છે . ફિલ્મનું બજેટ છે 27 કરોડનું છે . જો બેફિક્રે લોકોને પસંદ ના આવે તો એવામાં ફિલ્મના હિટ જવાના ચાંસ વધારે છે . આ વર્ષે આમ પણ બોક્સ ઓફિસ પર ફિલ્મોનું પ્રદર્શન બહુ નિરાશાજનક રહ્યુ છે .